Schema pedagogică pentru animatori cuprinzând sugestii pentru dialogul și părtășia de grup, extrase în mare parte din „Teacher Edition”, oferită de Departamentul Școlii de Sabat al Conferinței Generale.

Studiul nr. 2023

**Titlu: Cum să citim Psalmii**

**Împărtășind Cuvântul**

**Texte de bază:** ***1 Cron. 16:7; Neem. 12:8; Ps. 25:1–5; 33:1–3; Rom. 8:26, 27; Ps. 82:8; 121:7***.

**Trasee Tematice**

1. Psalmii reprezintă cea mai veche şi mai poetică colecţie de cântări şi rugăciuni. Psalmii sunt un ghid pentru toți credincioșii.

2. Prezența în colecția biblică a unei cărți precum Psalmii ne spune cât de importantă a fost viața spirituală și religioasă a poporului lui Dumnezeu cu milenii în urmă.

3. În Psalmi găsim învățături și modele de rugăciune, cântare, laudă, pocăință și mărturisire.

4. Cartea Psalmilor este una dintre cărțile Vechiului Testament care au fost cel mai mult menționate în NT.

5. Psalmii se concentrează din nou pe marile teme doctrinare pe care le cunoaştem, chiar dacă nu acesta este scopul principal al cărţii.

**Obiectivele pastorale ale grupului**

Faceți din studiul acestui trimestru o oportunitate de a dezvolta experiența noastră de închinare.

**Sfaturi didactice**

Implicați-i pe cei prezenţi într-o cercetare personală a mesajului fundamental al cărţii Psalmilor.

**Întrebări pentru dialog și părtășie**

1. Ce reprezintă pentru voi Cartea Psalmilor şi cum ați folosit această carte până acum?

2. Împărtășiți în grupă cel puțin un psalm care a fost important pentru voi și ceea ce ați învățat și primit de la acesta. Implicați-i pe toți cei prezenți să-și aducă contribuția. Luați-vă timpul necesar pentru acest lucru.

3. Ce ne învaţă această lecţie despre relaţia dintre Psalmi şi Isus? De ce este important acest lucru?

4. Ce lecţie despre Dumnezeu şi credinţa în El este exprimată în Psalmi?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obiective misionare**

Citește primele 7 versete din Psalmul 37. Cum să folosim aceste texte pentru mărturia credinței noastre?